Egy kockázatitőke-befektető azt mondta,
mikor tőkét emeltem a cégemben:
"Ashwini, gondolom, pár millió dollárral emelsz.
És a céged 50-70 millió dollárt fog érni.
El leszel ragadtatva.
A korai befektetőid is.
Én pedig nagyon indulatos leszek.
Nem is fogok befektetni ebbe az üzletbe."
Emlékszem, hogy ledöbbentem.
Ki ne örülne annak,
ha 4-5 millió dollárt befektet a cégbe,
és eladhatja azt 50-70 millióért?
Az első cégem volt.
Nem volt gazdag befektetői kapcsolatrendszerem.
Kockázati befektetőkhöz fordultam,
ami a legáltalánosabb formája a technológiai cégekbe való befektetésnek.
De sosem vettem a fáradtságot, hogy megértsem,
mi motiválja őket a befektetésre.
Úgy gondolom, a vállalkozások aranykorát éljük.
Minden eddiginél több lehetőség van céget alapítani.
De az innovációk támogatására kialakult pénzügyi rendszer,
a kockázati tőke,
semmit sem fejlődött az elmúlt 20-30 évben.
A kockázati tőkét arra találták ki, hogy rengeteg pénzt öntsön
kevés cégbe, amiket aztán dollármilliárdokért adhatnak el.
Nem arra tervezték, hogy sok olyan cégnek osszanak pénzt,
amelyek sikeresek lehetnek, hanem kevésnek, az enyémhez hasonlóknak.
Ez limitálja a támogatható ötletek számát,
az alapítható cégek számát,
és azt, hogy ki kaphatja meg valójában a növekedéshez szükséges befektetést.
Úgy gondolom, ez kemény kérdést vet fel:
Mi a célunk a vállalkozással?
Ha célunk az, hogy kevés, dollármilliárdot érő céget hozzunk létre,
akkor ragaszkodjunk a kockázati tőkéhez. Működik.
De ha a célunk az, hogy támogassuk az innovációt
és minél több embert, hogy bármekkora céget alapítson,
úgy új módszert kell találni támogatásukra.
Rugalmasabb rendszerre van szükségünk,
mely nem nyomja a vállalkozókat és a befektetőket
szigorú pénzügyi eredmények elérése felé.
Demokratizálnunk szükséges a tőkéhez való hozzájutást.
2017. nyarán San Franciscoba mentem
30 másik céggel együtt, hogy egy inkubátorprogramhoz csatlakozzak.
Feltételeztük, hogy a kockázati tőke emelésről fogunk tanulni.
De mikor kijöttem onnan,
a start-up közösség az ICO-ról sutyorgott. A kriptovaluta-kibocsátásról.
Először is, a kriptovaluta több pénzt hozott a fiatal start-upoknak,
mint a kockázati tőke.
Ez a program első hete volt.
Jött a pénteki buli.
A cégalapítók nem bírták abbahagyni.
"ICO-t fogok kibocsátani."
Míg egy srác meg nem kérdezte:
"Nem lenne jó ezt együtt csinálni?
Kibocsátanánk olyan kriptovalutát, ami kombinálja a cégeink értékét,
és csapatként keresnénk ezzel pénzt."
Ezen a ponton meg kellett kérdeznem:
"Srácok, mi az az ICO?"
Az ICO a fiatal cégek pénzteremtési módja
digitális pénznem kibocsátásával,
ami a cégek értékéhez és szolgáltatásához kapcsolódik.
Hasonlóan működik,
mint a részvény a nyilvános tőzsdén,
értékében növekedik, mivel online kereskedés folyik.
A legfontosabb, hogy az ICO növeli a befektetői kört
pár száz kockázati tőkefinanszírozó cégről
több millió olyan emberre, akik izgatottan fektetnének be.
Ez a piac több pénzt
és több befektetőt képvisel.
Ez azt jelenti, hogy nagyobb eséllyel leszel támogatott.
Ezzel engem megvettek.
Bár az ötlet, hogy ezt együtt csináljuk, kicsit őrültségnek tűnt.
A start-upok egymással versengenek a befektetésekért,
értekezletek százait tartják egy csekkért.
De az, hogy értékes 15 perceimet töltsem egy befektetőnél azzal,
hogy nemcsak a saját cégemről, hanem mindegyik, csoportban lévőről beszéljek,
eddig példa nélküli volt.
Azonban az ötlet megfogott.
El is döntöttük, hogy együttműködünk, versengés helyett.
Minden cég a tőkéje 10%-át beteszi a közös kasszába,
amit átváltunk kriptovalutává,
és ezzel a befektetők tudnak kereskedni.
6 hónappal és 4 jogász vállalattal később
(Nevetés)
2018. januárjában kibocsátottuk az első ICO-t,
mely közel 30 cég értékét képviselte,
és egy teljesen új tőkeemelési formát.
Sokat cikkeztek erről.
A kedvenc szalagcímem:
"Kockázati befektetők! Olvassátok és ámuljatok!"
(Nevetés)
Természetesen, sokféle befektetőnk van.
A befektetők 20%-a nő.
50%-a nemzetközi.
A befektetők is az eddiginél izgatottabbak voltak.
Több nyereségre volt esélyük,
mert mi kiiktattuk a kockázati tőke közvetítői költségeit.
Ki tudták venni a pénzüket és újra befektetni,
lehetőségük van gyorsabban, akár több új ötletet is támogatni.
Úgy hiszem, ez önfenntartóvá teszi a tőkeáramlást,
ami egyre több vállalkozót enged sikeressé válni,
mivel a tőkéhez való hozzájutás a lehetőségekhez való hozzájutást jelenti.
És még csak most kezdtük el elképzelni,
mi történik, ha demokratizáljuk a tőkéhez való hozzájutást.
Sosem gondoltam volna, hogy saját befektetéskeresésem
erre a szintre juttat,
és hogy közel 30 cégnek segít befektetéshez jutni.
Képzeljük el, mi lenne, ha mások is új utakat keresnének a tőkéhez jutásért,
ahelyett, hogy követnék a hagyományos utat.
Ez megváltoztatná azt, hogy mit és ki épít fel,
és a gazdaságra gyakorolt hosszú távú hatást is.
Hiszem, hogy ez a módszer sokkal izgalmasabb,
mint csak úgy befektetni újabb milliódolláros start-upba.
Köszönöm!
(Taps)